- Hindi News
- National
- रोजाना दो चौकियों डीटीओ के आगे से निकलती थी यही ओवरलोडेड जीप, सब जुर्माना ले छोड़ते रहे, हादसा हुआ त
रोजाना दो चौकियों डीटीओ के आगे से निकलती थी यही ओवरलोडेड जीप, सब जुर्माना ले छोड़ते रहे, हादसा हुआ तो पुलिस स्टाफ लाइन हाजिर
किसी के घर का बुझ गया इकलौता चिराग तो किसी ने खो दिए मां-बाप
लेकिन सवाल 17मौतों का इंतजार क्यों?
डीटीओ पकड़ते, चालक नया नाम बता चालान कटवा लेता, अफसर भी काट देते
परिवहनविभाग ने जीप को एक साल के अंदर तीन बार सीज किया था तथा 28800 रुपए जुर्माना भी वसूला था। फिर भी अधिकारियों के आंख में धूल झोककर प्रतिदिन जीप चल रही थी। जबकि रावतसर से हनुमानगढ़ मार्ग पर जीप के चलने का कोई परिमिट नहीं थी। ही जीप के कोई कागजात पूरे थे। डीटीओ राजेश स्वामी ने बताया कि अवैध रूप से सवारियां बैठाकर ले जाने के चक्कर में उक्त जीप को तीन बार सीज किया गया था। फिर भी जीप चालक चोरी-छिपे जीप पर अवैध रूप से सवारियां बैठाकर ले जा रहा था।
एसपीने आनन-फानन में बुलाई प्रेस कांफ्रेंस, आज से ओवरलोडेड वाहनों के खिलाफ अिभयान
हादसेके बाद ही क्यों जागता है प्रशासन- जिले में किसी बड़े सड़क हादसे के बाद ही पुलिस और परिवहन विभाग को अवैध वाहन संचालन के खिलाफ कार्रवाई की याद आती है। हालांकि अवैध वाहन संचालन के खिलाफ कार्रवाई दोनों विभागों की जिम्मेदारी है। शुक्रवार को भी यही हुआ हादसे के बाद एसपी ने आनन-फानन में प्रेस कांफ्रेंस बुलाई और शनिवार से अवैध वाहन संचालन के खिलाफ परिवहन विभाग और पुलिस का संयुक्त अभियान चलाने का ऐलान किया।
अस्पतालमें इतने शव गए कि रखने की जगह नहीं थी, पाेस्टमार्टम को कई डॉक्टर लगाए
सड़कहादसे में 17 लोगों की एक साथ मौत की घटना जिले में अब तक हुए सड़क हादसों की सबसे बड़ी और पहली घटना रही। इतने शवों का एक साथ पोस्टमार्टम के लिए अस्पताल प्रशासन और पुलिस को भी अलग-अलग टीमें बनानी पड़ीं। इसमें मेडिकल ज्यूरिष्ट डॉ. शंकरलाल सोनी ने सात, डॉ. ओपी सोलंकी ने पांच और डॉ. दलीप यादव ने चार मृतकों के पोस्टमार्टम की प्रक्रिया पूरी की। वहीं पुलिस की ओर से चार मृतकों के पोस्टमार्टम पर एक आईओ लगाया गया।
भास्कर संवाददाता|हनुमानगढ़
गांवनौरंगदेसरके पास दुर्घटना का शिकार हुई जीप नंबर आरजे 13 यूए 3328 बिना परमिट के ही रावतसर से हनुमानगढ़ टाउन तक प्रतिदिन अवैध रूप से सवारियां बैठकर चलती थी। चौकानेवाली बात है कि रावतसर से हनुमानगढ़ टाउन के बीच दो पुलिस चौकियां पड़ती है, जिसके सामने से जीप निकलती थी। फिर भी पुलिस कोई कार्रवाई नहीं करती थी। यही नहीं दस शीटर जीप पर चालक सहित 18 सवारियां बैठी हुई थी।
जानकारों का कहना है कि पुलिस और परिवहन विभाग की मिलीभगत के चलते अवैध रुप से वाहनों का संचालन हो रहा है। स्थिति यह है कि हेलमेट नहीं पहनने वाले लोगों के खिलाफ तो पुलिस कार्रवाई कर रही है, जबकि उन्हीं के सामने प्रतिदिन अवैध रूप से सवारियां बैठाकर ले जाते वाहन चालकों के खिलाफ कोई कार्रवाई नहीं होती है।
एसपी भुवन भूषण यादव ने सड़क हादसे में 17 लोगों के मारे जाने की घटना को गंभीरता से लेते हुए लखूवाली पुलिस चौकी प्रभारी सहित पूरे स्टाफ को लाइन हाजिर किया है। बताया जाता है कि उक्त जीप लखूवाली चौकी के सामने से निकली थी, जबकि शेरगढ़ पुलिस चौकी से पहले ही सड़क हादसा हो गया। एसपी ने बताया कि एक बार लखूवाली पुलिस चौकी के पूरे स्टाफ को लाइन हाजिर किया गया है तथा मामले की जांच एएएसपी निर्मला बिश्नोई को सौंपी गई है। एएसपी अब यह जांच करेगी कि रावतसर से हनुमानगढ़ मार्ग पर अवैध रुप से वाहन कैसे चल रहे थे तथा इसका जिम्मेदार कौन था।
(पेज5 भी पढ़ें)
रावतसर से रोजाना रोजगार के लिए शहर आते थे लोग, पुलिस देखकर भी अनदेखा करती
दो बहनों का इकलौता भाई था सुभाष बेनीवाल, पेपर देने जा रहा था
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva hin_Deva